**O b r a z l o ž e n j e**

**donošenja Odluke o autotaksi prijevozu**

Gradsko vijeće Grada Velike Gorice donijelo je na svojoj 8. sjednici održanoj 24. srpnja 2014.,

temeljem članka 56. stavak 1. Zakona o prijevozu u cestovnom prometu (Narodne novine broj: 82/13.) Odluku o autotaksi prijevozu koja je objavljena u Službenom glasniku Grada Velike Gorice broj 04/14.

Tijekom primjene navedene Odluke uočeni su određeni nedostaci, naročito oni koji se odnose na cijenu autotaksi usluge, ali i odnosa prijevoznika prema korisnicima usluga.

Kako je glavno stajalište naših autotaksi prijevoznika aerodrom „Dr. Franjo Tuđman“ koje kao takvo znači veliku cirkulaciju stranih turista, vrlo je važno Odlukom regulirati sva sporna pitanja na koje nam je učestalo ukazivano od strane nezadovoljnih korisnika autotaksi usluga.

Sukladno članku 56. Zakona o prijevozu u cestovnom prometu autotaksi prijevoz se obavlja na temelju dozvole, ako je to utvrđeno propisom jedinice lokalne samouprave (JLS). Dozvolu izdaje nadležno tijelo JLS pravnoj ili fizičkoj osobi koja ispunjava slijedeće uvjete:

- ima važeću licenciju izdanu od Ureda državne uprave i

- ima položeni ispit iz članka 59. Zakona.

Prema Odluci iz 2014. godine dozvola se izdavala temeljem javnog poziva za prikupljanje pisanih zahtjeva za određeni broj dozvola. Kako Zakon ne navodi decidirano da je potrebno ograničiti broj dozvola na pojedinom području, mišljenja smo da se autotaksi prijevoz treba obavljati na temelju dozvole svakog tko zadovolji zakonom propisane uvjete, a potom će poduzetnička i tržišna sposobnost pojedinog prijevoznika izvršiti selekciju na terenu.

Dozvolu je, međutim, potrebno vremenski ograničiti iz razloga što je preduvjet za njezino dobivanje licencija izdana od Ureda državne uprave koja ima rok važenja pet godina.

Što se, pak, cijene usluge tiče, mišljenja smo da se ista treba korigirati jer je znatno viša u odnosu na cijene autotaksi prijevoza u okruženju.

Člankom 57. Zakona o prijevozu u cestovnom prometu određeno je da se autotaksi prijevoz obavlja na području i s područja one JLS na čijem području prijevoznik ima prebivalište/sjedište. Sukladno navedenom nova Odluka treba sadržavati prekršaju odredbu koja bi sankcionirala prijevoznike koji na području i s područja Grada Velike Gorice obavljaju prijevoz bez potrebne dozvole.

OBRAZLOŽENJE POJEDINIH ODREDABA PRIJEDLOGA ODLUKE:

**Članak 1. do 3.** uređen je sadržaj Odluke sukladno članku 56. Zakona, te značenje pojedinih pojmova u smislu Odluke,

**Članak 4.** određuje tko i na temelju čegaobavlja autotaksi prijevoz, na koji rok, te tko je nadležan za izdavanje dozvole,

**Članak 5.** određuje oblik i sadržaj dozvole,

**Članak 6.** određuje tko može dobiti dozvolu i pod kojim uvjetima,

**Članak 7.** određuje način postupanja gradskog upravnog tijela nadležnog za poslove prometa po zahtjevu za izdavanje dozvole,

**Članak 8.** određuje postupanje prijevoznika u slučaju promjene podataka na temelju kojih je dozvola izdana,

**Članak 9.** određuje postupanje gradskog upravnog tijela nadležnog za poslove prometa po zahtjevu za obnovu dozvole

**Članak 10.** određuje slučajeve prestanka dozvole prije isteka vremena na koje je izdana, te obvezu vraćanja dozvole izdavatelju,

**Članak 11. do 14.** određuje način obavljanja autotaksi prijevoza, vrijeme, način primanja putnika, odnos prema putnicima, te obavezne dijelove izdanog računa,

**Članak 15., 16. i 18.** određuje izgled autotaksi vozila,

**Članak 17.** određuje što je sve vozač dužan imati u vozilu za vrijeme obavljanja autotaksi prijevoza,

**Članak 19. i 20.** određuje izgled i ponašanje autotaksi vozača,

**Članak 21.** određuje način prijevoza djece mlađe od šest godina,

**Članak 22.** određuje slučajeve kada vozač može odbiti pružiti uslugu prijevoza,

**Članak 23.** određuje postupanje vozača s nađenim stvarima.

**Članak 24., 25.i 26.** odredbe su koje se tiču autotaksi stajališta,

**Članak 27., 28. i 29.** određuju najvišu cijenu autotaksi prijevoza, sastavne dijelove cjenika i mogućnost slobodne pogodbe između vozača i putnika ukoliko je odredište izvan Grada Velike Gorice,

**Članak 30.** određuje način polaganja ispita sukladno članku 59. Zakona,

**Članak 31.** određuje tko vrši nadzor nad primjenom Odluke, te ovlasti komunalnog redarstva,

**Člankom 32. do 34.** određuju se novčane kazne za pravne ili fizičke osobe koje se ne pridržavaju odredaba Odluke,

**Članak 35.** određuje postupanje komunalnog redara na mjestu počinjenja prekršaja,

**Članak 36.** prestanak važenja Odluke iz 2014.g.,

**Članak 37.** dan stupanja na snagu Odluke.

.